**ИНФОРМАЦИЯ ЗА ПРЕМИНАВАНЕ КЪМ ОБУЧЕНИЕ ОТ РАЗСТОЯНИЕ В ЕЛЕКТРОННА СРЕДА ЗА ПЕРИОДА 29.10.2020 – 12.11.2020 г.**

Уважаеми родители и ученици,

Информираме Ви, че на основание Заповед №РД-01-626/27.10.2020 г. на Министъра на здравеопазването, Заповед №РД09-2980/28.10.2020 г. на Министъра на образованието и науката и Заповед №РД-06-208/28.10.2020г. на Директора на ПГХТТ, считано от 29.10.2020 до 11.11.2020 г. (включително) обучението в ПГХТТ – гр. Пловдив ще се осъществява в електронна среда от разстояние чрез инструментите на „Google“: „Google classroom“ и „Meet“, чрез синхронно взаимодействие между учители и ученици.

Ще се спазва утвърденото седмично разписание в Школо с продължителност на учебния час 35 мин., междучасия – 10 мин. и голямо междучасие с продължителност 25 мин., след третия час, както следва:

1 час 8.00 – 8.35 10 мин.

2 час 8.45 – 9.20 10 мин.

3 час 9.30 – 10.05 25 мин.

4 час 10.30 – 11.05 10 мин.

5 час 11.15 – 11.50 10 мин.

6 час 12.00 – 12.35 10 мин.

7 час 12.45 – 13.20

Текущото оценяване на учениците ще се осъществява при синхронно взаимодействие на учителя с ученика от разстояние в електронна среда, индивидуално или в група.

При налагането на санкции на учениците, когато обучението се осъществява от разстояние в електронна среда, изслушването на ученика ще се осъществява също в електронна среда.

Провеждането на допълнително консултиране по учебни предмети ще се осъществява синхронно от разстояние в електронна среда.

**Задължения на учениците:**

1. Стриктно следват, утвърденото от директора на ПГХТТ, седмично разписание на учебните часове.
2. Присъстват в учебните часове с включена камера, явяват се в приличен външен вид и спазват поведение, съхраняващо авторитета на гимназията, учителите и съучениците им.
3. Включват се активно в образователния процес, без да нарушават дисциплината. Не пречат на учителите и съучениците си по време на онлайн часовете.
4. Стриктно следват указанията и насоките, които дава учителя за съответния учебен час, изпълняват заданията за часа, предоставят в „Google classroom“

домашните си работи.

1. Своевременно предоставят оправдателен документ (по имейл) на класните ръководители, когато са отсъствали от час по време на обучението в електронна среда. Отсъствието без извинителни причини е неизвинено и се отбелязва, като такова в електронния дневник на паралелката.

Уважаеми родители, вашето съдействие и ангажираност към провеждането на обучение от разстояние в електронна среда е подкрепа по реализирането на нашата обща кауза – качественото образование за учениците! Нека, както винаги, си подадем ръка в името на нашите деца!

***инж. Людмила Ганчева***

***Директор на Професионална гимназия***

***по хранителни технологии и техника***